Humphry Davy

Sir Humphry Davy (* 17. december 1778, Penzance, Spojené kráľovstvo – † 29. máj 1829, Ženeva, Švajčiarsko) bol anglický chemik, experimentátor, zakladateľ elektrochémie a objaviteľ radu chemických prvkov.

Je po ňom pomenovaný mesačný kráter Davy.Antonín Rükl: Atlas Měsíce, Aventinum (Praha 1991), kapitola Lalande, str. 112, č. mapového listu 43, ISBN 80-85277-10-7

 Životopis 
Pochádzal z rodiny rezbára, po strednej škole sa stal učňom u lekárnika. Základy chemického vzdelania získal ako samouk. Neskôr sa stal najprv asistentom (1802), o niekoľko mesiacov neskôr profesorom a nakoniec prezidentom (18201826) na Royal Institution v Londýne a členom Kráľovskej spoločnosti. V roku 1812 bol povýšený do šľachtického stavu.

Bol obľúbeným prednášajúcim a demonštrátorom. Jeho žiakom a asistentom bol napríklad Michael Faraday.

Potvrdil Rumfordovu teóriu.

 Chemický výskum 
Humphry Davy skúmal oxidy dusíka; napríklad pomenoval rajský plyn. Dokázal, že tepelné žiarenie sa šíri aj vo vákuu, že diamant je tvorený čistým uhlíkom a i. Zaoberal sa elektrochemickými javmi a dokázal pritom, že sa voda účinkom elektrického prúdu rozkladá na vodík a kyslík.  Ďalej izoloval prvky draslík a sodík (1807) a pomocou elektrolýzy tavenín kovy alkalických zemín (1808). Dokázal, že chlór je prvok; vypracoval teóriu kyselín a objasnil úlohu vodíka v kyselinách. Roku 1801 objavil elektrický oblúk. K jeho ďalším významným vynálezom patrí banícky bezpečnostný lampáš, zvaný tiež Davyho lampáš. Spoločne s Thomasom Wedgwoodom experimentoval vo fotografovaní, je považovaný za priekopníka a vynálezcu v odbore fotografie.

 Referencie 

 Iné projekty 

 Zdroj 

Kategória:Anglickí chemici
Kategória:Britskí fotografi
Kategória:Priekopníci fotografie
Kategória:Elektrický oblúk
Kategória:Objavitelia chemických prvkov
Kategória:Bárium
Kategória:Bór
Kategória:Draslík
Kategória:Horčík
Kategória:Sodík
Kategória:Vápnik
Kategória:Držitelia Copleyovej medaily
Kategória:Členovia Francúzskej akadémie vied
Kategória:Členovia American Academy of Arts and Sciences
Kategória:Členovia Kráľovskej švédskej akadémie vied
Kategória:Prezidenti Kráľovskej spoločnosti
Kategória:Zahraniční členovia American Philosophical Society
Kategória:Pochovaní vo Westminsterskom opátstve